
________________________________________________________________
МОТИВИ

Към Проект за Наредба за изменение  и допълнение на Наредба за определянето и администрирането на местните такси и цени на услуги  на територията на  община  Ардино
1.
Причини и мотиви за приемане на наредбата:

•
Изменения в Закона за автомобилните превози в чл. 12, ал. 2  обнародвани в Държавен вестник бр.60 от 07.07.2020 г., влизащи в сила от 01.01.2021г. 

До настоящият момент, за извършване на таксиметров превоз на територията на Община Ардино, дейността е регламентирана с Решение на ОбС Ардино, като е въведен разрешителен режим, със срок на действие една (1) година от датата на издаването му.
Съгласно разпоредбата на Чл. 12 от ЗАП,. (Изм. - ДВ, бр. 11 от 2002 г., бр. 99 от 2003 г., доп., бр. 92 от 2005 г., изм., бр. 85 от 2006 г., бр. 81 от 2015 г., в сила от 1.04.2016 г. - бр. 100 от 2015 г., в сила от 20.11.2015 г., доп., бр. 32 от 2016 г., в сила от 1.04.2016 г., изм., бр. 9 от 2017 г., бр. 60 от 2020 г., в сила от 7.07.2020 г.) ал. (1) (В сила от 1.01.2021 г. - ДВ, бр. 60 от 2020 г.) Таксиметров превоз на пътници може да се извършва от търговец, притежаващ удостоверение за регистрация. Таксиметров превоз може да се извършва и от водач от името на регистриран търговец, включен в удостоверението за регистрация. За да извършва дейността от името на регистрирания търговец, водачът трябва да отговаря на изискванията на чл. 24, ал. 3. Правоотношенията между регистрирания търговец и водача, който ще извършва дейността от негово име, но за своя сметка, се уреждат с писмен договор. и ал. (2) (В сила от 1.01.2021 г. - ДВ, бр. 60 от 2020 г.) Удостоверенията за регистрация по ал. 1 се издават от кметовете на общините или от оправомощени от тях длъжностни лица по адреса на управлението на търговеца, когато търговецът отговаря на определените условия.

 
До влизане в сила на 01.01.2021г. на измененията в ЗАП и към момента, услугата по  издаване на Удостоверението се извършва от Изпълнителна агенция „Автомобилна администрация“,  с цена  на услугата - 100 лв., съгласно чл.100, ал.1 от Тарифа №5 за таксите, които се събират в системата на Министерство на транспорта, информационните технологии и съобщения, одобрена с ПМС №81 от 10.05.2000 г.,  обн. в Държавен вестник бр.41 от 19.05.2000 г. Удостоверението за регистрация е еднократно,  без срок на валидност

С оглед, на гореизложеното, на основание чл. 21, ал.1, т. 7 от Закона за местното самоуправление и местната администрация Общински съвет следва да определи размера на местните такси и цени за извършване на таксиметров превоз на територията на община Ардино.

В Наредба за определянето и администрирането на местните такси и цени на услуги на територията на община Ардино, Раздел РАЗДЕЛ V – МЕСТНИ ТАКСИ, буква „Д“-ТАКСИ ЗА АДМИНИСТРАТИВНИ УСЛУГИ, като се добави нов чл.55, буква „а“, следния текст:

Чл. 55 „а“.  За извършване на таксиметров превоз на пътници се заплащат следните такси :

1.Издаване на Удостоверение за регистрация за извършване на таксиметров превоз на пътници – еднократна такса – 100,00 лв.

2.За включване в списъка на превозните средства към удостоверението за регистрация за извършване на таксиметров превоз на пътници за всяко конкретно превозно средство – еднократна такса – 10,00 лв. Таксата важи за едно превозно средство. 

3.Издаване на разрешение за извършване на таксиметров превоз на пътници – еднократна такса – 30,00 лв. Таксата важи за едно превозно средство.

4.Издаване на комплект стикери към разрешение за таксиметрова дейност– 25,00 лв. Таксата важи за едно превозно средство.

5.За издаване на дубликат на удостоверение за регистрация и разрешение за таксиметров превоз на пътници – еднократна такса – 10,00лв.


2. Цели, които се поставят

С проекта за изменение на Наредбата, ще се постигне регламентиране  на таксиметровата дейност на територията на община Ардино и ще се приведе в съответствие с действуващата нормативна уредба в РБългария.  

3.Финансови и други средства, необходими за прилагане на проекта на Наредбата

Финансови средства за прилагане на наредбата към частта касаеща   допълнението не са необходими.  

4.Очаквани резултати от приемане на наредбата

Осигуряването на възможност за регламентиране на дейността на територията на община Ардино и същевременно се предвижда увеличение на приходната част на бюджета. 

5.Анализ за съответствие с правото на Европейския съюз

Предлаганият проект на Наредба не противоречи на норми от по-висока йерархия и на европейското законодателство.

   
Инж. ИЗЕТ ШАБАН
   
Кмет на община Ардино

Република България, област Кърджали  
гр. Ардино, ул.”Бели брези” № 31

тел. +3651 4238;   факс +3651 4568
e-mail:   ardino@abv.bg
